
सचाई की जड़

मनुष्य कितनी ही भूलें करता है, पर मनुष्यों की पारस्परिक भावना—स्नेह, सहानुभूति के प्रभाव, का विचार किये बिना उन्हें एक प्रकार की मशीन मानकर उनके व्यवहार के नियम गढ़ने से बढ़कर कोई दूसरी भूल नहीं दिखाई देती। ऐसी भूल हमारे लिए लज्जाजनक कही जा सकती है। जैसे दूसरी भूलों में ऊपर-ऊपर से देखने से कुछ सचाई का आभास दिखाई देता है वैसे ही लौकिक नियमों के विषय में भी दिखाई देता है। लौकिक नियम बनाने वाले कहते हैं कि पारस्परिक स्नेह सहानुभूति तो एक आकस्मिक वस्तु हैं, और इस प्रकार की भावना मनुष्य की साधारण प्रकृति की गति में बाधा पहुँचाने वाली मानी जानी चाहिए; परन्तु लोभ और आगे बढ़ने की इच्छा सदा बनी रहने वाली वृत्तियां हैं। इसलिए आकस्मिक वस्तु से दूर रखने और मनुष्य को पैसा बटोरने की मशीन मानते हुए केवल इसी बात पर विचार करना चाहिए कि किस प्रकार के श्रम और किस तरह के लेन-देन के रोजगार से आदमी अधिक-से-अधिक धन एकत्र कर सकता है। इस तरह के विचारों के आधार पर व्यवहार की नीति निश्चित कर लेने के बाद चाहे जितनी पारस्परिक स्नेह-सहानुभूति से काम लेते हुए लोक-व्यवहार चलाया जाय।

यदि पारस्परिक स्नेह-सहानुभूति का बल लेन-देन के नियम जैसा ही होता तो ऊपर की दलील ठीक कही जा सकती थी। मनुष्य की भावना उसके अन्तर का बल है, लेन-देन का क़ायदा एक सांसारिक नियम है। अर्थात् दोनों एक प्रकार, एक वर्ग के नहीं हैं। यदि एक वस्तु किसी ओर जा रही हो और उसपर एक ओर से स्थायी-शक्ति लग रही हो और दूसरी ओर से आकस्मिक शक्ति तो हम पहले स्थायी-शक्ति का अन्दाजा लगायेंगे, बाद को आकस्मिक का। दोनों का अन्दाजा मिल जाने पर हम उस वस्तु की गति का निश्चय कर सकेंगे। हम ऐसा इसलिए कर सकेंगे कि आकस्मिक और स्थायी दोनो शक्तियाँ एक प्रकर की हैं, परन्तु मानव-व्यवहार में लेन-देन के स्थायी नियम की शक्ति और पारस्परिक भावना रूपी आत्मिक शक्ति दोनों भिन्न-भिन्न प्रकार की है। भावना का असर दूसरे ही प्रकार का, दूसरी ही तरह से पड़ता है, जिससे मनुष्य का रूप ही बदल जाता है। इसलिए वस्तु-विशेष की गति पर पड़ने वाले भिन्न-भिन्न शक्तियों के असर का हिसाब जिस तरह हम साधारण जोड़ बाकी के नियम से लगाते हैं उस तरह भावना के प्रभाव का हिसाब नही लगा सकते। मनुष्य की भावना के प्रभाव की जांच-पड़ताल करने में लेन-देन ख़रीद-बिक्री या मांग और तैयारी के नियम का ज्ञान कुछ काम नहीं आता।

लौकिक शास्त्र के नियम गलत हैं, ऐसा कहने का कोई कारण नहीं। यदि व्यायाम-शिक्षक यह मान ले कि मनुष्य के शरीर में केवल मांस ही है, अस्थि-पञ्जर नहीं है और फिर नियम बनाये तो उसके नियम ठीक भले ही हों; पर वह अस्थि-पञ्जर वाले मनुष्य के लिए लागू नहीं हो सकते। उसी तरह लौकिक शास्त्र के नियम ठीक होने पर भी पारस्परिक भावना से बँधे हुए मनुष्य के लिए नहीं लागू हो सकते। यदि कोई व्यायाम कला विशारद कहे कि मनुष्य का मांस अलग कर उसके गेंद बनाये जा सकते हैं, उसे खींचकर उसकी डोरी बना सकते हैं और फिर यह भी कहे कि उस मांस में पुनः अस्थि-पञ्जर घुसा देने में क्या कठिनाई है, तो निःसन्देह हम उसे पागल कहेंगे, क्योंकि अस्थि-पञ्जर से मांस को अलग कर व्यायाम के नियम नहीं बनाये जा सकते। इसी तरह यदि मनुष्य की भावना की उपेक्षा करके लौकिक शास्त्र के नियम बनाये जायँ तो वे उसके लिए बेकार हैं। फिर भी वर्तमान लौकिक व्यवहार के नियमों के रचयिता उक्त व्यायाम शिक्षक के ही ढंग पर चलते हैं। उनके हिसाब से मनुष्य, उसका शरीर केवल कल है और इसी धारणा के अनुसार वह नियम बनाते हैं। वे जानते हैं कि उसमें जीव है, फिर भी वे उसका विचार नहीं करते। इस प्रकार के नियम मनुष्य पर जिसमें जीव—रूह, आत्मा की प्रधानता है—कैसे लागू हो सकता है?

अर्थ-शास्त्र कोई शास्त्र नहीं है। जब-जब हड़तालें होती हैं तब-तब हम प्रत्यक्ष देखते हैं कि वह बेकार है। उस वक्त मालिक कुछ और सोचते हैं और नौकर कुछ और। उस समय हम लेन-देन का एक भी नियम लागू नहीं कर सकते। लोग यह दिखाने के लिए खूब सिरपच्ची करते हैं कि नौकर और मालिक दोनों का स्वार्थ एक ही ओर होता है; परन्तु इस विषय में वह कुछ समझते। सच तो यह है कि एक-दूसरे का सांसारिक स्वार्थ एक न होने पर भी एक-दूसरे का विरोधी होना या विरोधी बने रहना जरूरी नहीं है। एक घर में रोटी के लाले पड़े हैं। घर में माता और उसके बच्चे हैं। दोनों को भूख लगी है। खाने में दोनों के—माता और बच्चे के—स्वार्थ परस्पर विरोधी हैं। माता खाती है तो बच्चे भूखों मरते हैं और बच्चे खाते हैं तो माँ भूखी रह जाती है। फिर भी माता और बच्चों में कोई विरोध नहीं है। माता अधिक बलवती है तो इस कारण वह रोटी के टुकड़े को ख़ुद नहीं खा डालती। ठीक यही बात मनुष्य के परस्पर के सम्बन्ध के विषय में भी समझनी चाहिए।

थोड़ी देर के लिए मान लीजिए कि मनुष्य और पशु में कोई अन्तर नहीं है। हमें पशुओं की तरह अपने-अपने स्वार्थ के लिए लड़ना ही चाहिए। तब भी बात नियम रूप में नहीं कही जा सकती कि मालिक और नौकर के बीच सदा ही मत-भेद रहना या न रहना चाहिए। अवस्था के अनुसार इस भाव में परिवर्तन हुआ करता है। जैसे अच्छा काम होने और पूरा दाम मिलने में तो दोनों का स्वार्थ है, परन्तु नफे के बटवारे की दृष्टि से देखने पर यह हो सकता है कि जहाँ एक का लाभ हो वहाँ दूसरे की हानि हो। नौकर को इतनी कम तनख्वाह देने में कि वह सुस्त और निरुत्साही रहे, मालिक का स्वार्थ नहीं सधता। इसी तरह कारखाना भली-भाँति न चल सकता हो तो भी ऊँची तनख्वाह मांगना नौकर के स्वार्थ का भी साधक नहीं है। जब मालिक के पास अपनी मशीन की मरम्मत कराने को भी पैसे न हों तब नौकर का ऊँची तनख्वाह मांगना स्पष्टतः अनुचित होगा।

इस तरह हम देखते हैं कि लेन-देन के नियम के आधार पर किसी शास्त्र की रचना नहीं की जा सकती। ईश्वरीय नियम ही ऐसा है कि धन की घटती-बढ़ती के नियम पर मनुष्य का व्यवहार न चलना चाहिए। उसका आधार न्याय का नियम है। इसलिए मनुष्य को समय देखकर नीति या अनीति जिससे भी बने, अपना काम निकाल लेने का विचार एकदम त्याग देना चाहिए। अमुक प्रकार से आचरण करने पर अन्त में क्या फल होगा इसे कोई भी सदा नहीं बतला सकता, परन्तु अमुक काम न्याय-संगत है या न्याय-विरुद्ध यह तो हम प्रायः सदा जान सकते हैं। हम यह भी कह सकते हैं कि नीति-पथ पर चलने का फल अच्छा ही होना चाहिए। हाँ, यह फल क्या होगा, किस तरह मिलेगा—यह हम नहीं कह सकते।

नीति-न्याय के नियम में पारस्परिक स्नेह-सहानुभूति का समावेश हो जाता है और इसी भावना पर मालिक-नौकर का सम्बन्ध अवलम्बित होता है। मान लीजिए, मालिक नौकरों से अधिक-से-अधिक काम लेना चाहता है। उन्हें जरा भी दम नही लेने देता, कम तनख्वाह देता है, दरवे जैसी कोठरियो मे रखता है। सार यह कि वह उन्हें इतना ही देता है कि वह किसी तरह अपना प्राण शरीर मे रख सके। कुछ लोग कह सकते है कि ऐसा करके वह कोई अन्याय नहीं करता। नौकर ने निश्चित तनख्वाह मे अपना सारा समय मालिक को दे दिया है और वह उससे काम लेता है। काम कितना कडा लेना चाहिए, इसकी हद वह दूसरे मालिकों को देखकर निश्चित करता है। नौकर को अधिक वेतन मिले तो दूसरी नौकरी कर लेने की उसे स्वतन्त्रता है। इसीको लेन-देन का नियम बनाने वाले अर्थशास्त्र कहते है। और उनका कहना है कि इस तरह कम-से-कम दाम मे अधिक-से- अधिक काम लेने मे मालिक को लाभ होता है और अन्त मे इससे नौकर को भी लाभ ही होता है।

विचार करने से हम देखेंगे कि यह बात ठीक नहीं है। नौकर अगर मशीन या कल होता और उसे चलाने के लिए किसी विशेष प्रकार की ही शक्ति की आवश्यकता होती तो यह हिसाब ठीक बैठ सकता था, परन्तु यहाँ तो नौकर को संचालित करने वाली शक्ति उसकी आत्मा है। और आत्मा का बल अर्थ-शास्त्रियों के मारे नियमों पर हड़ताल फेर देता है—उन्हें गलत बना देता है। मनुष्यरूपी मशीन में धन-रूपी कोयला झोंककर अधिक-से-अधिक काम नहीं लिया जा सकता। वह अच्छा काम तभी दे सकती है जब उसकी सहानुभूति जगाई जाय। नौकर और मालिक के बीच धन का नही, प्रीति का बन्धन होना चाहिए।

प्रायः देखा जाता है कि जब गालिक चतुर और मुस्तैद होता है नव नौकर अधिकतर दवाव के कारण ज्यादा काम करता है। इसी तरह जब मालिक आलसी और कमजोर होता है तब नौकर का काम जितना होना चाहिए उतना नही होता,पर सच्चा नियम तो यह है कि दो समान चतुर मालिक और दो समान नौकर भी लिये जायँ और तब हम देखेंगे कि सहानुभूति वाले मालिक का नौकर सहानुभूति-रहित मालिक के नौकर की अपेक्षा अधिक और अच्छा काम करता हैं।

कुछ लोग कह सकते है कि यह नियम ठीक नहीं है, क्योंकि स्नेह और कृपा का बदला अनेक बार उलटा ही मिलता है और नौकर सिर चढ़ जाता है, पर यह दलील ठीक नहीं है। जो नौकर स्नेह के बदले लापरवाही दिखाता है, सख्ती की जाय तो वह मालिक से द्वेप करने लगेगा। उदार हृदय मालिक के साथ जो नौकर बद्दयानती करता है वह अन्यायी मालिक का नुकसान कर डालेगा।

सार यह है कि हर समय हर आदमी के साथ परोपकार की दृष्टि रखने से परिणाम अच्छा ही होता है। यहां हम सहानुभूति को एक प्रकार की शक्ति मानकर ही उस पर विचार कर रहे हैं। स्नेह उत्तम वस्तु हैं,इस लिए उससे सदा काम लेना चाहिए। यह बिलकुल जुड़ी बात है और यहाँ हम उस पर विचार नहीं कर रहे हैं। यहाँ तो हमें केवल यही दिखाना है कि अर्थ शास्त्र के साधारण नियमों को,जिन्हें हम अभी देख चुके है,स्नेह-सहानुभृति रूपी शक्ति रद्द कर देती है। यही नहीं यह एक भिन्न प्रकार की शक्ति होने के कारण अर्थशास्त्र के अन्यान्य नियमों के साथ उसका मेल नहीं बैठता|वह तो उन नियमों को उठाकर अलग रख देने पर ही टिक सकती है। यदि मालिक कांटे की तौल का हिसाब रक्खे और बदला मिलने की आशा से भी स्नेह दिखाये तो सम्भव है कि उसे निराश होना पड़े। स्नेह स्नेह के लिए ही दिखाया जाना चाहिए बदला तो बिना मांगे अपने-आप ही मिल जाता है। कहते हैं कि जो खुद अपनी जान दे देता है वह तो उसे पा जाता है और जो उसे बचाता है बह उसे खो देता है।

सेना और सेनानायक का उदारण लीजिए। जो सेनानायक अर्थशास्त्र के नियमों का प्रयोग कर अपनी सेना के सिपाहियों से काम लेना चाहेगा वह निर्दृष्ट काम उनसे न ले सकेगा। इसके कितने ही दृष्टान्त मिलते है कि जिस सेना का सरदार अपने सिपाहियो से घनिष्ठता रखता है,उनके प्रति स्नेह का व्यवहार करता है,उनकी भलाई से प्रसन्न होता है,उनके सुख-ढुख में शरीक होता है,उनकी रक्षा करता है—सारांश यह है कि जो उनके साथ सहानुभति रखता है वह उनसे चाहे जैसा कठिन काम ले सकता है। ऐतिहासिक उदाहरणो में हम देखते हैं कि जहाँ सिपाही अपने सेनानायक से मुहब्बत नही रखते थे वहाँ युद्ध मे क्वचित््‌ही विजय मिली है। इस तरह सेनापति और सैनिकों के बीच स्नेह-सहानुभति का बल ही वास्तविक दल है। बात लुटरों के दालों में भी पाई जाती। ठाकुरों का दल भी अपने सरदार के प्रति पूर्ण स्नेह रखता हैं; लेकिन मिल आदि कारखानों 'मालिकों पर मजदूरों में हमें इस तरह की धनिष्ठना दिखलाई नहीं देती उसका एक करण तो यह है कि उस तरह कारखाने में मजदूरों की तनखावा का आधार लेन-लेन के, माग ओर प्राप्ति के नियमों पर रहता हैं। इसलिए मालिक और मजदूरों के सीन प्रीति के बदले 'प्रपश्नीति विध्यवान रा्नी है ओर की जगह उनके सम्बन्ध मे विसोन, प्रतिदावनितआ दिखाई देती है। ऐसी व्यवस्था में हमें दो प्रभो पर विचार फरता है।

पहला प्रश्न यह है कि मांग का '्र प्राप्त का विचार किए बिना नौकरी कीvतनस्च्बाद किस है मेक स्थिर फी गठ

दूसरा यह हैकि जिस सरद्र पूरने परिवारोंमें मालिश नौकर का या सेना में सेनापति "सौर सिपाहियों का स्थायी सम्बन्ध होता है,उसी तरह कारखानो मे नौकरों की नियत संख्या,बराबर कैसा ही समय आने पर भी कमीवेशी किये बिना, किस तरह रखी जा सकती है?

पहले प्रश्न पर विचार करे। आश्चर्य की बात है कि अर्थशास्त्री इसका उपाय नहीं निकालते कि कारखानेके मजदूरों कीतनख्वाह की एक दर निश्चित हो जाय। फिर भी हम देखते हैंकि इंग्लैण्ड के प्रधान मन्त्री का पद बोली बोलवाकर बेचा नहीं जाता। उस पद पर चाहे जैसा मनुष्य हो उसे वही तनख्वाह दी जाती है। इस तरह जो आदमी कम-से-कम तनख्वाह ले उसे हम पादरी (विशप) के पद पर नहीं बैठाते डाक्टरों और वकीलों के साथ भी साधारणत इस तरह का सम्बन्ध नहीं रक्खा जाता। इस प्रकार हम देखते है कि उक्त उदाहरण में हम बंधी उजरत ही देते है। इसपर कोई पूछ सकता है कि क्या अच्छे और बुरे मजूर की उजरत एक ही होनी चाहिए? वास्तव में होना तो यही चाहिए। इसका फल यह होगा कि जिस तरह हम सब चिकित्सकों और वकीलों की फीस एक ही होने से अच्छे वकील, डॉक्टरों के ही पास जाते हैं, उसी तरह सब मजदूरों की मज़दूरी एक ही होने पर हम लोग अच्छे राज और बढ़ई से ही काम लेना पसन्द करेंगे। अच्छे कारीगर का इनाम यही है कि वह काम के लिए पसन्द किया जाय। इसलिए स्वाभाविक और सच्चे वेतन की दर निश्चित हो जानी जानी चाहिए। जहाँ अनाड़ी आदमी कम तनख़्वाह लेकर मालिक को धोखा दे सकता है वहाँ अन्त में बुरा ही परिणाम होता है।

अब दूसरे प्रश्न पर विचार करें। वह यह है कि व्यापास की चाहे जैसी अवस्था हो, कारखाने में जितने आदमियों को आरम्भ में रक्खा हो उतने को सदा रखना ही चाहिए। जब कर्मचारियों को अनिश्चित रूप से काम मिलता है तब उन्हें ऊँची तनख्वाह मांगनी ही पडती है,किन्तु यदि्‌ उन्हे किसी तरह यह विश्वास हो जाय कि उनकी नौकरी आजीवन चलती रहेगी तो वह बहुत थोडी तनख्वाह मे काम करेगे। इस तरह यह स्पष्ट हैकि जो मालिक अपने कर्मचारियों को स्थायी रूप से नौकर रखता हैउसे अन्त मे लाभ ही होता है ओर जो आदमी स्थायी नौकरी करते है उन्हे भी लाभ होता है। ऐसे कारखानों मे ज्यादा नफा नहीं हो सकता। वह्‌ कोई बडा जोखिम नहीं ले सकते। भारी प्रतिस्पर्धा नहीं कर सकते। सिपाही सेनापति के खातिर मरने को तैयार होता हैं और सिपाहिगिरी साधारण मजदूरी के पेशे से ज्यादा इज्जत की चीज मानी गई है। सच पृछिए तो सिपाही का काम कत्ल करने का नहीं, बल्कि दूसरो की रक्षा करते हुए खुद कत्ल हो जाने का है। जो सिपाही बनता है वह अपनी जान अपने राज्य को सौप देता है। यही बात हम वकील, डाक्टर और पटजी के मंतव्य में भी मानते है, इसलिए उन्हें आदर की दृष्टि से देखते हैं। बकील को अपने प्राण निकलने सके भी न्याय ही करना चाहिए। वैग को अनेफ सफद सहकर भी अपने रोगी का उपचार करना उचित हैं। और पादरी धर्मापदेसक को चाहिए कि उसपर कुछ भी क्यो न घिनो पर अपने समुदाय वालो को ज्ञान देता और सच्चा रास्ता बताता रहे।

यदि उपयक्त पेशों मे ऐसा हो सकता है तो व्यापार मे क्‍यों नहीं हो सकता? आखिर व्यापार के साथ प्यनीति का नित्य सम्बन्ध मान लेने का क्या कारण हैं? विचार फरने से दिखाई देता है कि व्यापारी सम के लिए स्वार्थी ही मान लिया गया है। ब्यापारी का कास भी जनता के लिए जरूरी हैं। पर हमने मान लिया है कि इसका उद्देश्य केबल अपना घर भरना है। कानन भी इसी दृष्टि से बनाये जाते है कि व्यापारी

भापाटे के साथ धन बटोर सके। चाल भी ऐसी ही पड़ गई है कि ग्राहक कस-से-कम दाम दे ओर व्यापारी जहॉाँतक हो सके अधिक मांगे और ले। लोगो ने खुद दी व्यापार मे ऐसी आदत डाली और अच उसे उसकी बेइमानी के कारण नीची निगाह से देखते है। इस प्रथा को बदलने की जरूरत है। यह कोई नियम नहीं होगया है कि व्यापारी को अपना स्वार्थ ही साधना--धव ही वटोरना चाहिए। इस तरह के व्यापार को हस व्यापार न कहकर चोरी कहेंगे। जिस तरह सिपाही राज्य के लिए जान देता है उसी तरह व्यापारी को जनता के सुख के लिए धन गवा देना चाहिए, प्राण भी दे देने चाहिएँ। सभी राज्यों मे--

सिपाही का पेशा जनता की रक्षा करना है, धर्मोपदेशक का, उसको शिक्षा देना है, चिकित्सक का, उसे स्वस्थ रखना है; वकील का,उससे न्याय का प्रचार करना है, और व्यापारी का उसके लिए आवश्यक मॉल ज़ुटाना है।

इन सब लोगों का कर्तव्य समय आने पर अपने प्राण भी दे देना हैं। अधात--

पैर पीछे हटाने के चदले सिपाही को "अपनी

जगह पर बड़े बड़े मृत्यु स्वीकार कर लेनी चाहिए।

प्लेग के समय भाग जाने के बदले चाहे खुद

प्लेग का शिकार होजाय तो भी चिकित्सक को वहां मौजूद रहकर रोगियों का इलाज करने रहना चाहिए।

सत्य फी शिक्षा दने मे लोग मार डाले तो

भी मरते दमतक धर्मपदेंशक फो भूठ के बदले सत्य ही की सिक्ष्या देते रहना चाहिए।

न्याय फे लिए मरना पड़े तय भी वकील को

इसका यत्न करना चाहिए कि न्याय ही हो।

इस प्रकार उपयुक्त पेशे वालों के लिए मरने

का उपयुक्त समय कोन-सा है,यह प्रश्न व्यापारियों तथा दूसरे सब लोगो के लिए भ॑ विचारणीय है।जो मनुष्य समय पर मरने के तैयार नहीं है वह, जीना किसे कहते है,यह नही जानता । हम देख चुके दैकि व्यापारी का काम जनता के लिए जरूरी सामान जुटान हैं। जिस तरह धर्मोपढेशक का काम तनख्वाह लेना नहीं,बल्कि उपदेश देना है, उसी तरह व्यापारी का काम नफा कमाना नहीं, किन्तु माल जुटाना है। धर्मोपदेश देने वाले को रोटी ओर व्यापारी कोनफा तो मिल ही जाता है।पर दोनों मे से एक को भी कास तनख्वाह या नफे पर नजर रखना नही है ।उन्हे तनख्बाह या मुनाफा मिले या न मिले फिर भी अपना काम अपना कत्तंग्य करते रहना ही है।यदि यह विचार ठीक हो तो व्यापारी को ऊँचा दरज मिलना चाहिए, क्योकि उसका काम बढ़िय माल तेयार कराना और जिससे जनता का ला हो उसे प्रकार उसे जुटाना, पहुंचना है। उसे काम में जो सैकड़ों या हजारों आदमी उसके मानहत हो उसकी रक्षा और बीमार होने पर दवा इलाज करना भी उसका कर्त्तव्य है। यह करने के लिए बहुत धीरज, बहुत स्नेह-सहानुभूति ओर बहुत चतुराई चाहिए।

भिन्न-भिन्न काम करते हुए औरों की तरह व्यापारी के लिए भी जान दे देने का अवसर आवे तो वह प्राण समर्पण कर दे। ऐसा व्यापारी चाहे उसे पर कैसा ही संकट आ पड़े, चाहे वह भिखारी हो जाय, पर ना तो ख़राब माल बेचेगा और ना लोगों को धोखा ही देगा। काम करने वालों के साथ अत्यन्त स्नेह का व्यवहार करेगा। अक्सर बड़े कारखानों या कारोबार में नवयुवक नौकरी करते हैं। उनमें से कितनों को घर-बार छोड़कर दूर जाना होता है। वहां तो मलिक को ही उनके मां-बाप बना होता है। मालिक इस में विषय में लापर्वाह होता है तो बेचारे नवयुवक बिना माँ बाप के होजाते हैं। इसलिए पद-पद पर व्यापारी या मालिक को अपने-आपसे यही प्रश्न करते रहना चाहिए कि "में जिस तरह अपने लड़कों को रखता हूँ वैसा ही वर्ताव नौकरों के साथ भी करता हूँ या नहीं?"

जहाज़ के कप्तान के नीचे जो खलासी होते है उनमें कभी उसका लड़का भी हो सकता है। सब खलासियों को लड़के के समान मानना कप्तान का कर्त्तव्य है। उसी तरह व्यापारी के यहाँ अनेक नौकरों में यदि उसका लड़का भी हो तो काम-काज के बारे मे वह जैसा व्यवहार अपने लडके साथ करता है वैसा ही दूसरे नौकरों के साथ भी उसे करना होगा। इसीको सच्चा अर्थशास्त्र कहना चाहिए। और जिस तरह जहाज़ के खतरे में पड़ जाने पर कप्तान का कर्त्तव्य होता है कि वह स्वयं सबके बाद जहाज़ से उतरे, उसी तरह अकाल इत्यादि संकटों में व्यापारियों का कर्त्तव्य है कि अपने आदमियों की रक्षा अपने से पहले करे। इस प्रकार के विचार, सम्भव है, कुछ लोगों को विचित्र मालूम हो, परंतु ऐसा मालूम हो जमाने की विशेषता—नवीनता है, क्योंकि विचार करके यह सभी देख सकते हैं की सच्ची नीति तो वही हो सकती है जो अभी बतलाई गई है। जी समाज को ऊपर उठना है उसमें दूसरे प्रकार की नीति कदापि नहीं चल सकती। अंग्रेज़ जाती आज तक कायम है, तो इसका कारण यही है कि उसने अर्थशास्त्र के नियमों का अनुसरण किया है, बल्कि यह है कि थोड़े लोगों ने उन नियमों का भंग करके उपर्युक्त नैतिक नियमों का पालन किया है। इसीसे यह नीति अब तक अपना अस्तित्व क़ायम रख सकी है। इन नीति नियमों का भंग करने से कैसी हानियाँ होती है किस तरह समाज को पीछे हटाना पड़ता है, इसका विचार हम आगे चलकर करेंगे।

हम सचाई के मूल के सम्बन्ध में पहले ही कह चुके है। कोई अर्थशास्त्री उसका जवाब इस प्रकार दे सकता है—"यह ठीक है कि पारस्परिक स्नेह-सहानुभूति से कुछ लाभ होता है, परन्तु अर्थशास्त्री इस तरह के लाभ का हिसाब नहीं लगाते। वह जिस शास्त्री की विवेचना करते है वह केवल इसी बात का विचार करता है कि मालदार बनने का क्या उपाय है। यह शास्त्र गलत नहीं है, बल्कि अनुभव से इसके सिद्धान्त प्रभावकारी पाये गये है। जो इस शास्त्र के अनुसार चलते है वह निश्चय ही धनवान होते है और जो नही चलते है वह कङ्गाल हो जाते है। यूरोप के सभी धनिकों ने इसी शास्त्र के अनुसार चलकर पैसा पैदा किया है। इसके विरुद्ध दलीले उपस्थित करना व्यर्थ है। हरेक तजरबेकार जानता है कि पैसा किस तरह आता और किस तरह जाता है।"

पर यह उत्तर ठीक नहीं है। व्यापारी रुपये कमाते हैं, पर वे यह नहीं जान सकते कि उन्होंने सचमुच कमाया या नहीं और उससे राष्ट्र का कुछ भला हुआ है या नहीं। "धनवान" शब्द का अर्थ भी वे अक्सर नहीं समझते। वह इस बात को नहीं जान पाते कि जहाँ धनवान होंगे वहाँ गरीब भी होंगे। कितनी ही बार वे भूल से यह मान लेते हैं कि किसी निर्दिष्ट नियम के अनुसार चलने से सभी आदमी धनी हो सकते हैं। सच पूछिए तो यह मामला कुएँ के रहट जैसा है। एक के खाली होने पर दूसरा भरता है। आपके पास जो एक रुपया होता है उका अधिकार उसपर चलता है जिसके पास उतना नहीं होता। अगर आपके सामने या पास वाले आदमी को आपके रुपये की गरज न हो तो आपका रुपया बेकार है। आपके रुपये की शक्ति इस बात पर अवलंबित है कि आपके पड़ोसी को रुपये की कितनी तङ्गी है। जहाँ गरीबी है वहीं अमीरी चल सकती है। इसका मतलब यह हुआ कि एक आदमी को धनवान् होना हो तो उसे अपने पड़ोसियों को गरीब बनाये रहना चाहिए।

सार्वजनिक अर्थशास्त्र का अर्थ है ठीक समय पर ठीक स्थान मे आवश्यक और सुखदायक वस्तुये उत्पन्न करना, उनकी रक्षा करना और उनका अदल-बदल करना। जो किसान ठीक समय पर फसल काटता है, जो राज ठीक-ठीक चुनाई करता है, जो बढ़ई लकड़ी का काम ठीक तौर से करता है, जो स्त्री अपना रसोईघर ठीक रखती है, उन सबको सच्चा अर्थशास्त्री मानना चाहिए। ये लोग सारे राष्ट्र की सम्पत्ति बढ़ाने वाले है। जो शास्त्र इसका उलटा है वह सार्वजनिक नहीं कहा जा सकता। उसमें तो केवल एक मनुष्य धातु इकट्ठी करता है और दूसरों को उसकी तङ्गी में रखकर उसका उपभोग करता है। ऐसा करनेवाले यह सोच कर कि उनके खेत और ढोर वगैरा के कितने रुपये मिलेंगे, अपने को उतना ही पैसे वाला मानते हैं। वे यह नहीं सोचते कि उनके रुपयों का मूल्य उससे जिनसे खेत और पशु मिल सकें उतना ही है। साथ ही वे लोग धातु का, रुपयों का संग्रह करते है। वे यह भी हिसाब लगाते हैं कि उससे कितने मजदूर मिल सकेंगे। एक आदमी के पास सोना-चाँदी या अन्न आदि मौजूद है। ऐसे आदमी को नौकरी की क्या जरूरत होगी। परन्तु यदि उसके पड़ोसियों में से किसी को सोने-चाँदी या अन्न की जरूरत न हो तो उसे नौकर मिलना कठिन होगा। अतः उसे सालभर को अपने लिए रोटी पकानी पड़ेगी, खुद अपने कपड़े सीने पड़ेंगे और खुद ही अपना खेत जोतना होगा। इस दशा में उसके लिए उसके सोने का मूल्य उसके खेत के पीले फसल से अधिक न होगा। उसका अन्न सड़ जायेगा, क्योंकि वह अपने पड़ोसी से ज्यादा खा न सकेगा। फल यह होगा कि उसको भी दूसरों की तरह कडी मेहनत करके ही गुजर करना पडेगा| ऐसी अवस्था में अधिक आदमी सोना-चॉदी एकत्र करना पसन्द न करेगे| गहरा विचार करने पर हमे मालूस होगा कि धन प्राप्त करने का अर्थ दूसरे आदमियो पर अधिकार प्राप्त करना--अपने आगस के लिए नोकर व्यापार या कारीगरी--मेहनत पर अधिकार प्राप्त करना है। और यह अविकार पडोसियों की गरीबी जितनी कम-ज्यादा होगी उसी हिसाव से सिल् सकेगा |यदि एक चढ़ई से काम लेने की इच्छा रखनेवाला एक ही आदमी हो तो उसे जो मजदूरी मिलेगी वही वह ले लेगा। यदि एसे दो-चार आदमी हो तो उसे जहां अधिक सजदूरी मिलेगी वहां जायगा। निचोड यह निकला कि धनवान होने का अर्थ जितने अबधिक आदमियो को हो सके उतने को अपने से ज्यादा गरीबी से रखना है। अर्थशास्त्र अनेक बार यह मान लेते है कि इस तरह लोगो को तंगी में रखने से राष्ट्रका लाभ होता है। सब बराबर हो जायँ, यह तो हो नहीं सकता, परन्तु अनुचित रूप से लोगों में गरीबी पैदा करने से जनता दुःखी हो जाती है, उसका अपकार होता है। कङ्गाली और मालदारी स्वाभाविक रूप से हो तो राष्ट्र सुखी होता है।

इस प्रकार किसी विशेष राष्ट्र में रुपये-पैसे का चक्कर शरीर में रक्त-सञ्चार के समान है। तेज़ी के साथ रक्त का सञ्चार होना या तो स्वास्थ्य और व्यायाम का सूचक होता हैं, या लज्जा अथवा ज्वर का। शरीर पर एक प्रकार की लाली स्वास्थ्य सूचित करती है। दूसरे प्रकार की रक्त पित्त रोग का चिह्न है। फिर एक स्थान में ख़ून का जमा हो जाना जिस तरह शरीर को हानि पहुँचाता है उसी तरह एक स्थान में धन का सञ्चित होना भी राष्ट्र की हानि का कारण हो जाता है।

मान लीजिए कि दो खलासी जहाज के टूटकर टुकड़े-टुकड़े हो जाने से एक निर्जन किनारे पर आ पड़े हैं। वहाँ उन्हें खुद मेहनत करके अपने लिए खाद्य पदार्थ उत्पन्न करने पड़ते हैं। यदि दोनों स्वस्थ रहकर एक साथ काम करते रहे तो अच्छा मकान बना सकते हैं, खेत तैयार कर खेती कर सकते हैं और भविष्य के लिए कुछ बचा भी सकते हैं। इसे हम सच्ची सम्पत्ति कह सकते हैं और यदि दोनों अच्छी तरह काम करें तो उसमें दोनों का हिस्सा बराबर माना जायगा। इस तरह इनपर जो शास्त्र लागू होता है वह यह है कि उन्हें अपने परिश्रम का फल बांट लेने का अधिकार है। अब मान लीजिए कि कुछ दिनों के बाद इनमें से एक आदमी को असन्तोष हुआ, इसलिए उन्होंने खेत बात लिए और अलग-अलग अपने-अपने लिए काम करने लगे। फिर मान लीजिए की कभी ऐसे मौके पर एक आदमी बीमार पड़ गया। ऐसी दशा में वह स्वभावतः तक दूसरे को मदद के लिए बुलावेगा। उसे समय दूसरा कह सकता है कि मैं तुम्हारा इतना काम कर देने को तैयार हूं, पर कर दिया है कि तुम्हें आवश्यकता पड़े, तो तुम्हें भी मेरा इतना ही काम कर देना होगा। तुम्हें यह लिख देना होगा कि तुम्हारे खेत में मैं जितने घंटे काम करूँगा, उतने ही घंटे जरूरत पड़ने पर, तुम मेरे खेत में काम करोगे। यह भी मान लीजिए की बीमार की बीमारी लंबी चली और हर बार उसे उसे आदमी को इस तरह का हालकनामा लिख कर देना पड़ा। अब जब बीमार आदमी अच्छा होगा तब उन दोनों की स्थिति क्या होगी? हम देखेंगे की दोनों ही पहले से गरीब हो गए है। क्योंकि बीमार आदमी जब तक खाट पर पड़ा रहा तबतक उसे अपने काम का लाभ नहीं मिला। यदि हम मानले कि दूसरा आदमी खूब परिश्रमी है तब भी इतनी बात तो पक्की ठहरी कि उसने अपना जितना समय बीमार के खेत में लगाया उतना समय अपने खेत में लगाने से उसे वञ्चित रहना पड़ा। फल यह हुआ कि जितनी सम्पत्ति दोनों की मिलकर होनी चाहिए थी उनमें कमी हो गई।

इतना ही नहीं, दोनों का सम्बन्ध भी बदल गया। बीमार आदमी दूसरे आदमी का कर्जदार होगया। अब वह अपनी मेहनत देने के बाद ही, मज़दूरी करके ही अपना अनाज ले सकता है। मान लीजिए कि उस चगे आदमी ने बीमार आदमी से लिखाये हुए इकरारनामें का उपयोग करने का निश्चय किया। यदि वह ऐसा करता है तो वह पूर्ण रूप से विश्राम ले सकता‌ है—आलसी बन सकता है। वह चाहे तो बीमारी से उठे हुए आदमी से दूसरे इकरारनामे भी लिखवा सकता है। यह कोई नहीं कह सकेगा कि इसमें कोई बेक़ायदा बात हुई। अब यदि कोई परदेसी वहाँ आवे तो वह देखेगा की एक आदमी धनी हो गया है और दूसरा आदमी बीमार पड़ा है। एक ऐश-आराम करता है, आलस्य में दिन बीतता है, और दूसरा मजदूरी करता हुआ भी कष्ट से निर्वाह कर रहा है। इस उदाहरण से पाठक देख सकेंगे की दूसरे से काम लेने के वक्त का फल या होता है कि वास्तविक संपत्ति घट जाती है।

अब दूसरा उदाहरण लीजिए। तीन आदमियों ने मिलकर एक राज्य की स्थापना की और तीनों अलग-अलग रहने लगे। हर एक में अलग-अलग ऐसी फसल पैदा की जो सबके काम आ सके। मान लीजिए कि उसमें से एक आदमी सब का समय बचाने के लिए एक का माल दूसरे के पास पहुँचने का जिम्मा ले लेता है और इसके बदले में अन्य लेता है। अगर यह आदमी ठीक तौर से माल लाये व ले जाय तो सबको लाभ होगा, पर मान लीजिए कि यह आदमी माल लाने लेजाने मे चोरी करता है। बाद को सख्त जरूरत के समय यह दलाल वही चुराया हुआ अन्न बहुत ही महंगे भाव उनके हाथ बेचता है। इस तरह करते-करते यह आदमी दोनों किसानों को भिखारी बना देता है और अन्त में अपना मजदूर बना लेता है।

ऊपर के दृष्टान्त में स्पष्ट आज के व्यापारियों का यही हाल है। हम यह भी देख सकेंगे कि इस चोरी की कार्रवाई के बाद तीनों आदमियों की सम्पत्ति इकट्ठी करने पर उससे कम ठहरेगी जितनी उस आदमी के ईमानदार बने रहने पर होती। दोनों किसानों का काम कम हुआ। आवश्यक चीज़ें न मिलने से अपने परिश्रम का पूरा फल वह न पा सके। साथ ही उस चोर दलाल के हाथ चोरी का जो

लगा उसका भी पूरा और अच्छा उपयोग नहीं हुआ।

इस तरह हम (बीज) गणित का-सा स्पष्ट हिसाब लगाकर राष्ट्र विशेष की सम्पत्ति की जाँच कर सकते हैं। उस सम्पत्ति की प्राप्ति के साधनों पर उसे धनवान मानने या न मानने का आधार है। किसी राष्ट्र के पास इतने पैसे हैं इसलिए वह इतना धनवान है, यह नहीं कहा जा सकता। किसी आदमी के पास धन का होना जिस तरह उसके अध्यवसाय, चातुर्य और उन्नतिशीलता का लक्षण हो सकता है, उसी तरह वह हानिकर भोग विलास, अत्याचार और जाल-फरेब का सूचक भी हो सकता है। केवल नीति ही हमें इस तरह हिसाब लगाना सिखाती है। एक धन ऐसा होता है जो दस गुना हो जाता है। दूसरा ऐसा होता है कि एक आदमी के हाथ में आते हुए दस गुने धन का नाश कर देता है।

तात्पर्य यह है कि नीति अनीति का विचार किये बिना धन बटोरने के नियम बनाना केवल मनुष्य का घमण्ड दिखाने वाली बात है। "सस्ते से-सस्ता खरीदकर महंगे-से-महंगा बेचने" के नियम के समान लज्जाजनक बात मनुष्य के लिए दूसरी नहीं है।" सस्ते-से-सस्ता लेना" तो ठीक है, पर भाव घटा किस तरह? आग लगने पर लकड़ियाँ जल जाने से जो कोयला बन गया है वह सस्ता हो सकता है। भूकम्प के कारण धराशायी हो जाने वाले मकानों की ईंटें सस्ती हो सकती है। किन्तु इससे कोई यह कहने का साहस नहीं कर सकता कि आग और भूकम्प की दुर्घटनाये जनता के लाभ के लिए हुई थी। इसी तरह "महगे से महंगा बेचना" भी ठीक है, पर महंगी हुई कैसे? आपको रोटी के अच्छे दाम मिले। पर क्या आपने वह दाम किसी मरणासन्न मनुष्य की अन्तिम कौड़याँ लेकर खड़े किये है? या आपने वह रोटी किसी ऐसे महाजन को दी है जो कल आपका सर्वस्व हड़प कर लेगा? या किसी ऐसे सिपाही को जो आपके बैंक पर धावा बोलने वाला है? संभव है कि इसमें से एक भी प्रश्न का उत्तर आप अभी नहीं दे सकेंगे क्योंकि आपको इसका ज्ञान नहीं है। पर आपने अपनी रोटी उचित मूल्य पर नीति पूर्वक बची है या नहीं, यह आप बतला सकते हैं। ठीक न्याय होने की ही चिन्ता रखना आवश्यक भी है। आपके कारण किसी को दुःख ना हो, इतना ही जानना और उसके अनुसार चलना आपका कर्त्तव्य है।

हम देख चुके हैं कि मूल्य उसके द्वारा लोगों का परिश्रम प्राप्त करने पर निर्भर है। यदि मेहनत मुफ्त में मिल सके तो पैसे की जरूरत नहीं रहती। पैसे के बिना भी लोगों की मेहनत मिल सकती है, इसके उदाहरण मिलते हैं। और इसके उदाहरण तो हम पहले ही देख चुके हैं कि धन बल से नीति बल अधिक काम करता है। इंग्लैंड में अनेक स्थानों में लोग घन से भुलावे में नहीं डाले जा सकते। यदि हम मान लें कि आदमियों से काम लेने की शक्ति हीधन है तो हम यह भी देख सकते हैं कि वे आदमी जिस परिणाम में चतुर और नीतिमान होंगे उसी परिणाम में दौलत बढ़ेगी। इस तरह विचार करने पर हमे मालूम होगा कि सच्ची दौलत सोना-चॉदी नहीं बल्कि स्वयं मनुष्य ही है। धन की खोज घरती के भीतर नही, मनुष्य के हृदय में ही करनी हैं। यह बात ठीक हो तो अर्थशाश्र का सच्चा नियम यह हुआ कि जिस तरह बनें उस तरह लोगों को तन, मन ओर मान से स्वस्थ रक्खा जाय। कोई समय ऐसा भी आ सकता है जब इंग्लैंड गोलकुण्डे की हीरों से गुल्ञामो को सजा करके अपने वैभव का प्रदर्शन करने के बदले, ग्रीस के एक सुप्रसिद्ध मनुष्य के कथनानुसार अपने नीतिमान महापुरुषो को दिखा कर कहे कि|

“यही मेरा धन है?”

ईस्वी सन की कुछ शताब्दियों के पहले एक यहूदी व्यापारी हो गया है। उसका नाम सोलोमन था। उसने धन और यश दोनों भरपूर कमाया था। उनकी कहावतों का आज भी यूरोप में प्रचार है। वेनिस के लोग उसे इतना मानते थे कि उन्होंने उसकी मूर्ति स्थापित की। उसकी कहावते आज कल याद तो रखी जानी है, परन्तु ऐसे आदमी बहुत कम है जो उनके अनुसार आचरण करते हो। वह कहता है—"जो लोग भूठ बोलकर पैसा कमाते हैं वे घमण्डी है और यह उनकी मौत की निशानी है।" दूसरी जगह उसने कहा है—"हराम की दौलत से कोई लाभ नहीं होता, सत्य मौत मे बचता है।" इन दोनों कहावतों में सोलोमन ने बतलाया है कि अन्याय में पैदा किये हुए धन का परिणाम मत्यु है। इस जमाने में इतना झूठ बोला और इतना न्याय किया जा रहा है कि साधारणत हम उसे झूठ और अन्याय कह ही नहीं सकते। जैसे कि झूठे विज्ञापन का देना, अपने माल पर लोगों को भुलावे में डालने वाले लेवल लगाना, इत्यादि।

अनन्तर वह बुद्धिमान् कहता है—"जो धन बढ़ाने के लिए गरीबों को दुःख देता है वह अन्त में दर-दर भीख मागेगा।" इसके बाद कहता है—"गरीबों को न सताओ क्योंकि वह गरीब है। व्यापार में दुखियों पर जुल्म न करो क्योकि जो गरीबों को सतायेगा, खुदा उसे सतायेगा!" लेकिन आजकल तो व्यापार में मरे हुए आदमी को ही ठोकर मारी जाती है। यदि कोई संकट में पड़ जाता है तो हम उसके संकट से लाभ उठाने को तैयार हो जाते है। डकैत तो मालदार के यहाँ डाका डालते है परन्तु व्यापार में तो गरीबों को ही लूटा जाना है।

फिर सालोमन कहता है—"अमीर और गरीब दोनों समान हैं। खुदा उनको उत्पन्न करनेवाला है। खुदा उन्हें ज्ञान देता हूँ।" अमीर का गरीब के बिना और गरीब का अमीर के बिना काम नहीं चलता। एक को दूसरे का काम सदा ही पड़ता रहता है। इसलिए कोई किसी की ऊँचा या नीचा नहीं यह लाता। परन्तु जब ये दोनों अपनी समानता को भूल जाते है और जब उन्हें इस बात का होश नहीं रहना कि खुदा उन्हें ज्ञान देने वाला है, तब विपरीत परिणाम होता है।

धन नदी के समान है। नदी सदा समुद्र की और अर्थात् नीचे की ओर बहती है। इसी तरह धन को भी जहाँ आवश्यकता हो वहीं जाना चाहिए। परन्तु जैसे नदी की गति बदल सकती है वैसे धन की गति में भी परिवर्तन हो सकता हँ। कितनी ही नदियाँ इधर-उधर बहने लगती है और उनके आस-पास बहुत-सा पानी जमा हो जाने से जहरीली हवा पैदा होती हैं। इन्हीं नदियों में बाँध-बाँध कर, जिधर आवश्यकता हो उधर उनका पानी ले जाने से वही पानी जमीन को उपजाऊ और आस-पास की वायु को उत्तम बनाता है। इसी तरह धन का मन-माना व्यवहार होने से बुराई बढ़ती है, गरीबी चढ़ती है। सारांश यह है कि वह धन विष तुल्य हो जाता है। पर यदि उसी धन की गति निश्चित कर दी जाय और उसका नियम पूर्वक व्यवहार किया जाय तो बांधी हुई नदी की तरह वह सुखप्रद बन जाता है।

अर्थ-शास्त्री धन की गति के नियन्त्रण के नियम को एक दम भूल जाते है। उनका शास्त्र केवल धन प्राप्त करने का शास्त्र है। परन्तु धन तो अनेक प्रकार से प्राप्त किया जा सकता है। एक जमाना ऐसा था जब यूरप में धनिक को विष देकर लोग उसके धन से स्वयं धनी बन जाते थे। आजकल गरीब लोगों के लिए जो न्याय पदार्थ तैयार किये जाते में उनमें व्यापारी मिलावट कर देते है। जैसे दूध में सुहागा, आटे में आलू, कहवे में 'चीकरी', मक्खन में चरबी इत्यादि। यह भी विष देकर धनवान होने के समान ही है। क्या इसे हम धनवान होने की कला या विज्ञान कह सकते हैं?

परन्तु वह न समझ लेना चाहिए कि अर्थ शास्त्री निजी लूट से ही बनी होने की बात कहते है। उनकी ओर से यह कहना ठीक होगा कि उनके शास्त्र कानून-संगत और न्याय युक्त उपायों से धनवान होने का है। पर इस ज़माने में यह भी होता कि अनेक बातें जायज़ होते हुए भी बुद्धि में विपरीत होती है। इसलिए न्याय पूर्वक धन अर्जन करना ही सच्चा रास्ता कहा जा सकता है। और यदि न्याय से ही पैसा कमाने की बात ठीक हो तो न्याय अन्याय का विवेक उत्पन्न करना मनुष्य का पहला काम होना चाहिए। केवल लेन-देन के—व्यावसायिक-नियम से काम लेना या व्यापार करना ही काफी नहीं है। यह तो मछलियों, भेड़िये और चूहे भी करते है बड़ी मछली छोटी मछली को खा जाती है, चूहा छोटे जीव जन्तुओं को खा जाता है और भेड़िया आदमी तक को खा डालता है। उनका यही नियम हैं, उन्हें दूसरा ज्ञान नहीं है। परन्तु ईश्वर ने मनुष्य को समझ दी है, न्याय बुद्धि दी है। उसके द्वारा दूसरों को भक्षण कर—उन्हें ठग कर, उन्हें भिखारी बना कर—इसे धनवान न होना चाहिए।

ऐसी अवस्था में हमे देखना है कि मजदूरों को मजदूरी देने का न्याय क्या है?

हम पहले कह चुके हैं कि मजदूर की उचित पारिश्रमिक तो यही हो सकता है कि उसने जितनी मेहनत हमारे लिए की हो उतनी ही मेहनत, जब उसे आवश्यकता हो, हम भी उसके लिए कर दे। यदि उसे कम मेहनत— कम काम मिलता है तो हम उसे उसकी मेहनत का कम बदला देते हैं ज़्यादा मिले तो ज्यादा देते हैं।

एक आदमी को एक मजदूर की आवश्यकता है पर दो आदमी उसका काम करने को तैयार हो जाते हैं। अब जो आदमी कम मजदुरी माँगे उससे काम लिया जाय तो इसे कम मजदूरी मिलेगी। यदि अधिक आदमियों को मजदूर की आवश्यकता हो और मजदूर एक हो तो उसे मुँह-मांगी उजरत मिल जायगी और वह प्रायः जितनी होनी चाहिए उससे अधिक होगी। इन दोनों के बीच की दर उचित मजदूरी कही जायगी।

कोई आदमी मुझे कुछ रुपये उधार दे और उन्हें मैं उसे किसी विशेष अवधि के बाद लौटाना चाहूँ तो मुझे उस आदमी को ब्याज देना होगा। इसी तरह यदि आज कोई मेरे लिए मेहनत करें तो मुझे उस आदमी को उतना ही नहीं, बल्कि व्याज के तौर पर कुछ अधिक परिश्रम देना चाहिए। आज मेरे लिए कोई एक घण्टा काम करदे तो मुझे उसके लिए एक घण्टा और पांच मिनट या इससे अधिक काम कर देने का वचन देना चाहिए। यही बात प्रत्येक मजदूर के विषय में समझनी चाहिए।

अब अगर मेरे पास दो मजदूर आये और उनमें से जो कम ले उसे मैं काम पर लगाऊँ तो फल यह होगा कि जिससे मैं काम लूँगा उसे तो आधे पेट रहना होगा और जो बेरोजगार रहेगा वह पूरा उपवास करेगा। मैं जिस मजदूर को रक्खू उसे पूरी मजदूरी दूँ तब भी दूसरा मजदूर तो बेकार ही रहेगा। फिर भी जिसे मैं काम में लगाऊँगा उसे भूखों न मरना होगा ओर यह समझा जायगा कि मैंने अपने रुपये का उचित उपयोग किया। सच पूछिये तो लोगों के भूखों मरने की अवस्था तभी उत्पन्न होती है जब मजदूरों को कम मजदूरी दी जाती है। मैंं उचित मजदूरी दूँ तो मेरे पास व्यर्थ का धन इकट्ठा न होगा मैं भोग विलास में रुपया खर्च न करूँगा और मेरे द्वारा गरीबी न बढ़ेगी। जिसमें मैं उचित दाम दूँगा यह दूसरों को उचित दाम देना सीखेगा इस तरह न्याय का सोता सीखने के बदले ज्यों ज्यों आगे बटेगा त्यों त्यों उसका जोर बढ़ता जायगा। और जिस राष्ट्र में इस प्रकार की न्याय-बुद्धि होगी वह सुखी होगी और उचित रूप से फूले फलेगा।

इस विचार के अनुसार अर्थशास्त्री झूठे ठहरते है। उनका कथन है कि ज्यों ज्यों प्रतिस्पर्धा बढ़ती है त्यों त्यों राष्ट्र समृद्ध होता है। वास्तव में यह विचार भ्रान्त है। प्रतिस्पर्धा का उद्देश्य है मजदूरी की दर घटाना।

उसमें धनवान अधिक धन इकट्ठा करता है और गरीब अधिक गरीब हो जाना है। ऐसी प्रतिस्पर्धा चढ़ा-उतरी से अन्त में राष्ट्र का नाश होने की सम्भावना रहती है। नियम तो यह होना चाहिए कि हरेक आदमी को उसकी योग्यता के अनुसार मजदूरी मिला करे। इसमें भी प्रतिस्पर्द्धा होगी, पर इस प्रतिस्पर्द्धा के फलस्वरूप लोग सुखी और चतुर होगे। क्योकि फिर काम पाने के लिए अपनी दर घटाने की जरूरत न होगी, बल्कि अपनी कार्यकुशलता बढ़ानी होगी। इसलिए लोग सरकारी नौकरी पाने के लिए उत्सुक रहते है। वहाँ दरजे के अनुसार तनख्वाह स्थिर होती है, प्रतिस्पर्द्धा केवल कुशलता में रहती हैं। नौकरी के लिए दरखास्त देने वाला कम तनख्वाह लेने की बात नहीं कहता, किन्तु यह दिखाता है कि उसमें दूसरों की अपेक्षा अधिक कुशलता है। फौज और जल सेना की नौकरियों में भी इसी नियम का पालन किया जाता है और इसलिए प्राय ऐसे विभागों में गड़बड़ और अनीति कम दिखाई देती है। व्यापारियों में ही दूषित प्रतिस्पर्द्धा चल रही है और उसके फलस्वरूप धोखेबाजी, दगा, फरेब, चोरी आदि अनीतियाँ बढ़ गई है। दूसरी और जो माल तैयार होता है वह ख़राब और सड़ा हुआ होता है। व्यापारी चाहता है कि मैं खाऊँ, मजदूर चाहता है कि मैं बीच से ही कमा लूं! इस प्रकार व्यवहार बिगड़ जाता है, लोगों में खटपट मची रहती है, गरीबों का जोड़ बढ़ता है, हड़तालें बढ़ जाती है महाजन ठग बन जाते हैं, ग्राहक नीति का पालन नहीं करते। एक अन्याय से दूसरे अनेक अन्याय उत्पन्न होते हैं और अंत में महाजन, व्यापारी, और ग्राहक सभी दुःख भोगते हैं और नष्ट हो जाते हैं। जिस राष्ट्र में ऐसी प्रथायें प्रचलित होती है वह अन्त में दुःख पता है और उसका धन ही विष सा हो जाता है।

"जहाँ धन ही परमेश्वर है वहां सच्चे
परमेश्वर को कोई नहीं पूजता।"

अंग्रेज जाति मुँह में तो कहती है कि धन और ईश्वर में परस्पर विरोध है, गरीब ही के घरमें ईश्वर वास करता है, पर व्यवहारमें वह धन को सर्वोच्च पद देते है। अपने धनी आदमियो की गिनती करके अपने को सुखी मानते है। और अर्थशास्त्री शीघ्र धनोपार्जन करने के नियम बनाते है, जिन्हें सीख कर लोग धनवान हो जाँय। सच्चा शास्त्र न्यायबुद्धि का है। प्रत्येक प्रकार की स्थिति में न्याय किस प्रकार किया जाय, नीति किस प्रकार निबाही जायँ,—जो राष्ट्र इस शास्त्र को सीखता है वही सुखी होता है, बाकी सब बाते वृथा प्रयास है, "विनाश काले विपरीत बुद्धि" के समान है। लोगों को जैसे भी होसके पैसा पैदा करने की शिक्षा देना उन्हें उलटी अक्ल सिखाने जैसा ही है।


४-सत्य क्या है?

पिछले तीन प्रकरणों में हम देख चुके हैं कि अर्थशास्त्रियों के जो साधारण नियम माने जाते हैं वह ठीक नहीं है। उन नियमों के अनुसार आचरण करने पर व्यक्ति और समाज दोनों दुःखी होते हैं। गरीब अधिक गरीब बनता है और पैसे वाले के पास अधिक पैसा जमा होता है, फिर भी दोनों में से एक भी सुखी होता या रहता नहीं।

अर्थशास्त्री मनुष्यों के आचरण पर विचार न कर अधिक पैसा बटोर लेने को ही अधिक उन्नति मानते हैं और जनता के सुख का आधार केवल धन को बताते हैं। इसलिए वह सीखते हैं कि कला कौशल आदि वृद्धि से कितना अधिक धन इकट्ठा हो सके उतना उतना ही अच्छा है। इस तरह के विचारों के प्रचार के कारण इङ्गलैण्ड और दूसरे देशों में कारखाने बढ़ गये हैं। बहुत से आदमी शहरों में जमा होते हैं और खेती-बारी छोड़ देते हैं। बाहर की सुन्दर स्वच्छ वायु को छोड़कर कारखानों की गन्दी हवा में रात-दिन सांस लेने में सुख मानते हैं। इसके फलस्वरूप जनता कमजोर होती जा रही है, लोभ बढ़ता जा रहा है और अनीति फैलती जा रही है। और जब हम अनीति को दूर करने की बात उठाते हैं तब बुद्धिमान कहलाने वाले लोग कहते हैं कि अनीति‌ दूर नहीं हो सकती, अज्ञानियों को एकदम ज्ञान नहीं हो सकता, इसलिए जैसा चल रहा है वैसा ही चलने देना चाहिए। यह दलील देते हुए वे यह बात भूल जाते हैं कि गरीबों की अनीति का कारण धनवान हैं। उनके भोग विलास का सामान जुटाने के लिए गरीब रात-दिन मजदूरी करते हैं। उन्हें कुछ सीखने या कोई अच्छा काम करने के लिए एक पल भी नहीं मिलता। धनिकों को देखकर वह भी धनी होना चाहते हैं। धनी न हो पाने पर खिन्न होते हैं, झुँझलाते हैं। पीछे विवेक खोकर, अच्छे रास्ते से धन न मिलते देख दगा-फरेब से पैसा कमाने का वृथा प्रयास करते हैं। इस तरह पैसा और मेहनत दोनों बर्बाद हो जाते हैं, या दगा-फरेब फैलाने में उनका उपयोग होता है।

वास्तव में सच्चा श्रम वही है जिससे कोई उपयोगी वस्तु उत्पन्न हो। उपयोगी वह है जिससे मानव जाति का भरण-पोषण हो। भरण-पोषण वह है जिससे मनुष्य को यथेष्ट भोजन-वस्त्र मिल सके या जिससे वह नीति के मार्ग पर स्थिर रहकर आजीवन सत्कर्म करता रहे। इस दृष्टि से विचार करने से बड़े-बड़े आयोजन बेकार माने जायँगे। संभव है कि कल-कारखाने खोलकर धनवान होने का मार्ग ग्रहण करना पाप-कर्म मालूम हो। पैसा पैदा करनेवाले बहुतेरे मिलते है, पर उसका यथाविधि उपयोग करने वाले कम मिलते है। जिस धन को पैदा करने में जनता तबाह होती हो वह धन निकम्मा है। आज जो लोग करोड़पति है वे बड़े-बड़े और अनीतिमय संग्रामों के कारण करोड़पति हुए है। वर्त्तमान युग के अधिकांश युद्धों का मूल कारण धन का लोभ ही दिखाई देता है।

लोग यह कहते हुए दिखाई देते है कि दूसरों को सुधारना, ज्ञान देना असम्भव है, इसलिए जिस तरह ठीक मालूम हो उस तरह रहना और धन बटोरना चाहिए। ऐसा करने वाले स्वयं नीति का पालन नहीं करते। क्योकि जो आदमी नीति का पालन करता है और लोभ से नहीं पड़ता वह पहले तो अपने मन को स्थिर रखता है, वह स्वयं सन्मार्ग से विचलित नही होता और अपने कार्य से ही दूसरों पर प्रभाव डालता है। जिनसे समाज बना है वह स्वयं जब तक नैतिक नियमों का पालन न करें तब तक समाज नीतिवान कैसे हो सकता है? हम खुद तो मनमाना आचरण करे और पड़ोसी का अनीति के कारण उसके दोष निकाले तो इसका परिणाम कैसे हो सकता है?

इस प्रकार विचार करने से हम देख सकते हे कि धन साधन मात्र है और इससे सुख तथा दुःख दोनों हो सकते है। यदि यह अच्छे मनुष्य के हाथ में पड़ता है तो उसकी बदौलत खेती होती है और अन्न पैदा होता है, किसान निर्दोष मजदूरी करके सन्तोष पाते हैं और राष्ट्र सुखी होता है। ख़राब मनुष्य के हाथ में धन पड़ने से उसमें (मान लीजिए कि) गोले बारूद बनते हैं और लोगों का सर्वनाश साबित होता है। गोला बनाने वाला राष्ट्र और जिस राष्ट्र पर उनका व्यवहार होता है ये दोनों हानि उठाते और दुःख पाते हैं।

इस तरह हम देख सकते हैं कि सच्चा आदमी ही सच्चा धन है। जिस राष्ट्र में नीति है वह धन सम्पन्न है। यह जमाना भोग-विलास का नही है। हरेक आदमी को जितनी मेहनत मजदूरी हो सके उतनी ही करनी चाहिए। पिछले उदाहरणों में हम देख चुके है कि जहाँ एक आदमी आलसी रहता है वहाँ दूसरे को दूनी मेहनत करनी पड़ती है। इङ्गलैण्ड में जो बेकारी फैली हुई है उसका यही कारण है। कितने ही पास में धन हो जाने पर कोई उपयोगी काम नहीं करते अंतः उनके लिए दूसरे आदमियों को परिश्रम करना पड़ता है। यह परिश्रम उपयोगी न होने के कारण करने वाले का इससे लाभ नही होता। ऐसा होने से राष्ट्र को पूँजी घट जाती है। इसलिए ऊपर से यद्यपि यही मालूम होता है कि लोगों को काम मिल रहा है, परन्तु भीतर से जाँच करने पर मालूम होता है कि अनेक आदमियों को बेकार बैठना पड़ रहा है। पीछे ईर्षा उत्पन्न होती है, असन्तोष की जड़ जमती है, और अन्त में मालदार गरीब, मालिक मजदूर—दोनों अपनी मर्यादा त्याग देते हैं। जिस तरह बिल्ली और चूहे में सदा अनबन रहनी है उसी तरह अमीर और गरीब, मालिक और मजदूर में दुश्मनी हो जाती है और मनुष्य मनुष्य न कह कर पशु की अवस्था में पहुँच जाता है।


५-उपसंहार

उपसंहार

महान रस्किन के लेखों का खुलासा हम देख चुके। ये लेख यद्यपि कितने ही पाठकों को नीरस मालूम होंगे, तथापि जिन्होंने इसे एक बार पढ़ लिया हो उनसे हम दुबारा पढ़ने की सिफ़ारिश करते हैं। 'इण्डियन ओपिनियन' के सब पाठकों से यह आशा रखना कि वे इन पर विचार कर इनके अनुसार आचरण करेंगे शायद बहुत बड़ी अभिलाषा कही जाय। पर यदि थोड़े पाठक भी इनका अध्ययन कर इनके मार को ग्रहण करेंगे तो हम अपना परिश्रम सफल समभंगे। ऐसा न हो सके तो भी रस्किन के अन्तिम परिच्छेद के अनुसार हमने अपना जो फर्ज कर दिया उसमें फल का समावेश हो जाता है, इसलिए हमें तो सदा ही सन्तोष मानना उचित है।

रस्किन ने जो बाते अपने भाईयों—अंग्रेजों के लिए लिखी है वह अंग्रेजों के लिए यदि एक हिस्सा लागू होती है, तो भारत वासियों के लिए हज़ार हिस्से लागू होती है। हिन्दुस्तान में नए विचार फैल रहे है। आजकल के पाश्चात्य शिक्षा प्राप्त युवकों में जोश है यह तो ठीक है, पर जोश का अच्छा उपयोग होने से और बुरा होने पर बुरा परिणाम होता है। एक ओर से यह आवाज़ उठ रही है कि स्वराज्य प्राप्त करना चाहिए और दूसरी ओर से यह आवाज आ रही है कि विलायत जैसे कारखाने खोलकर तेजी के साथ धन बटोरना चाहिए।

स्वराज्य क्या है, इसे हम शायद ही समझने हो। नेटाल स्वराज्य में है, पर हम कहते हैं कि नेटाल में जो हो रहा है हम भी वहीं करना चाहते हो तो ऐसा स्वराज्य नरक राज्य है। नेटाल वाले काफिरों को कुचलते हैं भारतीयों के प्राण हरण करते है। स्वार्थ में अन्धे होकर स्वार्थ राज्य भोग रहे है। यदि काफिर और भारतीय नेटाल में चले जायें तो वे आपस में कट मरे।

तब क्या हम ट्रान्सवाल जैसा स्वराज्य प्राप्त करेंगे? जनरल स्मट्स उसके नायको में से एक हैं। वह लिखित या जबानी दिये हुए वचनों का पालन नहीं करते। कहते कुछ हैं और करते कुछ। अँग्रेज उनसे ऊब उठे हैं। रुपया बचाने के बहाने उन्होंने अँग्रेज सैनिकों की लगी रोजी छीनकर उनके स्थान में डच लोगों को रक्खा है। हम नहीं मानते कि इससे अन्त में डच भी सुखी होंगे। जो लोग स्वार्थ पर दृष्टि रखते हैं वे पराई जनता को लूटने के बाद अपनी जनता को लूटने के लिए सहज ही तैयार हो जायँगे।

संसार के समस्त भागों पर दृष्टि डालने से हम देख सकते हैं कि जो राज्य स्वराज्य के नाम से पुकारा जाता है, वह जनता की उन्नति और सुख के लिए पर्याप्त नहीं है। एक सीधा उदाहरण लेकर हम आसानी से इस बात को देख सकते हैं। लुटेरों के दल में स्वराज्य हो जाने से क्या फल होगा, यह सभी ज्ञान सकते हैं। उनपर किसी ऐसे मनुष्य का अधिकार हो जो स्वच लुटेरा न हो, तभी वह अन्न में सुखी हो सकता है। अमेरीका, फ्रान्स, निदरलेण्ड ये सभी बड़े-बड़े राज्य हैं; पर यह मानने के लिए कोई आधार नहीं है कि वे सचमुच सुखी हैं।

स्वराज्य का वास्तविक अर्थ है अपने ऊपर रख सकता। यह वही मनुष्य कर सकता है जो स्वयं नीति का पालन करता है, दूसरों को धोखा नहीं देता—माना-पिता, स्त्री, बच्चे, नौकर-चाकर, पड़ोसी—सबके प्रति अपने कर्त्तव्य का पालन करता है। ऐसा मनुष्य चाहे जिगस देश में हो, फिर भी स्वराज्य ही भोग रहा है। जिस राष्ट्र से ऐसे मनुष्यों की संख्या अधिक हो उसे स्वराज्य मिला हुआ ही समझना चाहिए।

एक राष्ट्र का दूसरे राष्ट्र पर शासन करना साधारणतः बुरा कहा जा सकता है। अंग्रेजों का हमपर राज करना एक उल्टी बात है, परन्तु यदि अंग्रेज़ भारत से कूच कर जायँ तो यह न मानना चाहिए कि भारतीयों ने कोई बहुत बड़ा काम कर लिया। वे हम पर राज्य करते है, इसका कारण खुद हमी है। हमारी फूट, हमारी अनीति और हमारा अज्ञान इसका कारण है। ये तीन बातें दूर हो जायें तो हमे एक उंगली भी न उठानी होगी और अंग्रेज चुपचाप भारत से चले जायेंगे। यही नही हम भी सच्चे स्वराज्य को भोग सकते हैं।

बमबाजी से बहुत से लोग ख़ुश होते दिखाई देते है। यह केवल अज्ञान और नासमझी की निशानी है। यदि सब अंग्रेज़ मार डाले जा सके तो उन्हें मारने वाले ही भारत के मालिक बनेगा। अर्थात् भारत अनाथ ही रहेगा। का नाश करने वाले बम अंग्रेजों के चले जाने पर भारतीयों पर बरसेगे। फ्रांस के

प्रजातन्त्र के प्रत्यक्ष—राष्ट्रपति—को मारनेवाला, फ्रैंच ही तो था। अमेरिका के राष्ट्रपति क्लीव लैण्डक को मारनेवाला एक अमेरिकन ही था। इसलिए हमें उचित है कि हम लोग उतावली करके बिना विचारे पाश्चात्य राष्ट्रों का अन्ध अनुकरण कदापि न करें।

जिस तरह पाप कर्म से—अँग्रेजों को मारकर सच्चा स्वराज्य नहीं प्राप्त किया जा सकता, उसी तरह भारत में कारखाने खोलने में भी स्वराज्य नहीं मिलने का। रस्किन ने इस बात को पूरी तरह साबित कर दिया है कि सोना चांदी एकत्र हो जाने में कुछ राज्य नहीं मिल जाता। यह स्मरण रखना चाहिए कि पश्चिम में सुधार हुए अभी सौ ही वर्ष हुए हैं, बल्कि सच पूछिए तो पचास ही कहे जाने चाहिएँ। उतने ही दिनों में पश्चिम की जनता वर्णसकरगी होती दिखाई देने लगी है। हमारी यही प्रार्थना है कि यूरोप की भी अवस्था भारत की कदापि न हो। यूरोप के राष्ट्र एक दूसरे पर घात लगाये बैठे है। केवल अपनी तैयारी में लगे होने के ही कारण सब शान्त है। किसी समय जोरों की आग लगेगी तब यूरोप में नरक ही दिखाई देगा। यूरोप का प्रत्येक राज्य काले आदमियों को अपना भक्ष्य मान बैठा है। जहाँ केवल धन का ही लोभ है वहाँ कुछ और हो ही कैसे सकता है? उन्हें यदि एक भी देश दिखाई देता है, तो वह उसी तरह उस पर टूट पड़ते हैं जिस तरह चील और‌ कौवे मांस पर टूटते है। यह सब उनके कारखानों के ही कारण होता है, यह मानने के लिए‌ हमारे पास कारण है।

अन्त में भारत को स्वराज्य मिले, यह समस्त भारतवासियों की पुकार है और यह उचित ही है: परन्तु स्वराज्य हमें नीति मार्ग से प्राप्त करना है। वह नाम का नहीं, वास्तविक स्वराज्य होना चाहिए। ऐसा स्वराज्य नाशकारी उपायों में नहीं मिल सकता। उद्योग की आवश्यकता है; पर उद्योग सच्चे रास्ते से होना चाहिए। भारतभूमि एक दिन स्वर्णभूमि कहलाती थी, इसलिए कि भारतवासी स्वर्णरूप थे। भूमि तो वही है; पर आदमी बदल गये हैं, इसलिए वह भूमि उजाड़-सी हो गई है। इसे पुनः सुवर्ण बनाने के लिए हमें सद्गुणों द्वारा स्वर्ण-रूप बनाना है। हमें स्वर्ण बनानेवाला पारसमणि दो अक्षरों में अन्तर्निहित है और वह है 'सत्य'। इसलिए यदि प्रत्येक भारतवासी 'सत्य' का ही आग्रह करेगा तो भारत को घर बैठे स्वराज्य मिल जायेगा।

